S-432/2016

Mál þetta, sem dómtekið var í dag, er höfðað með ákæru, útgefinni 14. júní sl., á hendur B-kk-þgf E-kk-þgf J-kk-þgf, kt. 000000-0000, Álfheimum 36, Reykjavík, fyrir eftirtalin umferðar-, fíkniefna- og vopnalagabrot, með því að hafa:

1. Þriðjudaginn 25. ágúst 2015 ekið bifreiðinni UM-771 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 9,5 ng/ml) um Túngötu á Akureyri, við Arion banka, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Miðvikudaginn 2. desember 2015 ekið bifreiðinni UB-752 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,4 ng/ml) um Stórakrika í Reykjavík, við hús nr. 2, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Miðvikudaginn 30. desember 2015, á lögreglustöðinni við Þórunnarstræti 138 á Akureyri, haft í vörslum sínum 0,91 g af tóbaksblönduðu kannabisefni og stunguvopn, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

4. Laugardaginn 16. janúar 2016, á lögreglustöðinni við Hverfisgötu 113 í Reykjavík, haft í vörslum sínum stunguvopn, sem lögreglumenn fundu við öryggisleit á ákærða.

Telst brot þetta varða við b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. umferðarlaga. Krafist er upptöku á 0,91 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á tveimur stunguvopnum, sem lögregla lagði hald á, með vísan til 1. mgr. 37. gr. vopnalaga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið 1992 og á hann sér allnokkurn sakaferil. Með dómi 13. febrúar 2012 var hann sakfelldur fyrir líkamsárás og fíkniefnalagabrot og fyrir að hafa fjórum sinnum á tímabilinu 15. ágúst 2010 til 30. júní 2011 ekið bifreið undir áhrifum ávana- og fíkniefna. Var hann dæmdur til að sæta fangelsi í tvo mánuði, skilorðsbundið til þriggja ára, og sviptur ökurétti í 30 mánuði. Hann hlaut aftur dóm 12. júlí 2012 fyrir fíkniefnalagabrot og akstur bifreiðar undir áhrifum ávana- og fíkniefna, en þar var um hegningarauka að ræða. Var honum gert að greiða sekt og sæta sviptingu ökuréttar í eitt ár. Þá var hann með dómi 12. febrúar 2013 fundinn sekur um að hafa þrisvar sinnum ekið vélknúnu ökutæki undir áhrifum fíkniefna og sviptur ökurétti. Var skilorðsdómurinn frá 13. febrúar 2012 tekinn upp og ákærða gert að sæta fangelsi í þrjá mánuði, auk þess sem hann var sviptur ökurétti ævilangt. Hann gekkst undir greiðslu sektar fyrir fíkniefnalagabrot með sátt hjá lögreglustjóra 26. ágúst 2013 og 11. ágúst 2014 og var gert að greiða sekt fyrir slíkt brot með dómi 4. júlí 2014. Síðast var ákærði dæmdur 9. febrúar 2015 til 45 daga fangelsisrefsingar fyrir fíkniefnalagabrot, vopnalagabrot og akstur bifreiðar undir áhrifum ávana- og fíkniefna og sviptur ökurétti. Þann 16. maí 2015 var ákærða veitt reynslulausn í eitt ár á 65 daga eftirstöðvum framangreindra refsidóma frá 12. febrúar 2013 og 9. febrúar 2015. Með brotum þeim sem hann er sakfelldur fyrir í máli þessu hefur hann rofið skilorð reynslulausnarinnar og verður hún því dæmd upp og ákærða ákveðin refsing í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í sex mánuði. Þá ber að árétta ævilanga sviptingu ökuréttar ákærða.

Upptæk eru dæmd 0,91 g af tóbaksblönduðu kannabisefni og tvö stunguvopn, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 204.600 krónur að meðtöldum virðisaukaskatti, og 297.920 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, B-kk-nf Ö-kk-nf J-kk-nf, sæti fangelsi í sex mánuði.

Ævilöng svipting ökuréttar ákærða er áréttuð.

Upptæk eru dæmd 0,91 g af tóbaksblönduðu kannabisefni og tvö stunguvopn.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 204.600 krónur, og 297.920 krónur í annan sakarkostnað.

R-kvk-nf H-kvk-nf